ΣΑΝ ΝΤΙΕΓΚΟ
ΜΠΕΛΣ ΜΠΙΤΣ
ΝΗΣΙ ΚΟΡΟΝΑΝΤΟ
Το αγαπώ το Σαν Ντιέγκο.
Το προτιμώ από το Λος Άντζελες.
Είδατε τις φωτογραφίες του ακινήτου; Είναι απίστευτο.
-Πανέμορφο. -Ναι.
Είναι πάνω από 1.400 τ.μ.
Δεν υπάρχει κάτι αντίστοιχο στο Μπαλμπόα.
-Όχι. -Όχι.
Μάλλον το νησί Μπαλμπόα είναι 1.400 τ.μ.
Ναι.
Ήρθαμε όλοι στο Σαν Ντιέγκο για να δούμε το νέο ακίνητο του Τζέισον
και να πάμε στα εγκαίνια του γραφείου στο Σαν Ντιέγκο.
Χαίρομαι πολύ που θα δούμε ακίνητα. Πρέπει να μάθουμε τι υπάρχει εκεί πέρα.
Να το, παιδιά.
Καλώς ήρθατε στο Σαν Ντιέγκο.
Είναι ασύλληπτο.
ΑΚΙΝΗΤΟ ΤΟΥ ΤΖΕΪΣΟΝ
Αυτό είναι σπίτι.
-Είναι κοντά στη θάλασσα. -Είναι δίπλα.
-Είστε έτοιμοι για δράση; -Ναι!
Φύγαμε.
5 Υ/Δ, 9 ΜΠΑΝΙΑ, 1.400 Τ.Μ. ΚΟΡΟΝΑΝΤΟ
29.995.000 ΔΟΛ. - ΤΙΜΗ
899.850 ΔΟΛ. - ΠΡΟΜΗΘΕΙΑ
Ο ιδιοκτήτης ξόδεψε 10 εκατ. δολ. σε τεσσεράμισι χρόνια
για να το ανακαινίσει.
Εισήγαγε από την Ευρώπη αυθεντικά πλακάκια και τούβλα 300 ετών.
Βασικά, περνάτε μέσα από την ιστορία.
Μιλάμε για αναπαλαίωση, όχι για ανακαίνιση.
Έχει πολλά ακόμα να δούμε, οπότε συνεχίζουμε.
ΣΑΟΥΝΑ
ΑΙΘΟΥΣΑ ΠΡΟΒΟΛΩΝ
Είναι εκπληκτικό. Μπορείς να τραπεζώσεις πολύ κόσμο εδώ.
-Θα βάζουμε το κρασί σε κύπελλα. -Δείτε εδώ.
Άφησέ το κάτω. Μάλλον είναι πολύ ακριβό.
Πάμε στην κουζίνα.
Θεέ μου. Αυτή η κουζίνα πρέπει να κάνει 50.000 δολάρια.
Ναι.
Υπέροχη η σκάλα, έτσι;
Τα βιτρό είναι φανταστικά.
-Από τη βιβλιοθήκη βλέπεις όλη την πόλη. -Θεέ μου, πόσο χαριτωμένη.
Δείτε τη θέα, παιδιά.
Ακούγονται τα κύματα.
-Τα ακούω! -Ναι.
Ποιο είναι το σχέδιο μάρκετινγκ;
Προφανώς υπάρχουν πολύ λίγοι αγοραστές γι' αυτό.
Και μάλλον θα προέρχονται έξω από το Κορονάντο.
Πιθανότατα από το Όραντζ Κάουντι.
Το Σαββατοκύριακο θα έρθετε στα εγκαίνια του νέου γραφείου.
Θα είναι καλή ευκαιρία να γνωρίσετε
τους μεσίτες εδώ. Τους ανταγωνιστές σας.
Δεν θέλετε να είστε το δεύτερο ή τρίτο καλύτερο γραφείο.
-Δεν παίζει. -Είμαστε πρώτοι.
Το γραφείο εδώ είναι ολοκαίνουριο.
Δεν θα εκπλαγώ αν γίνουν οι καλύτεροι.
-Αντίστροφη ψυχολογία για παρακίνηση; -Όχι!
Πιάνει. Όλοι μας είμαστε ανταγωνιστικοί.
Ναι, πολύ.
Να μάθετε το Σαν Ντιέγκο όπως ξέρετε το Όραντζ Κάουντι
γιατί στο εξής θα συχνάζετε πολύ εδώ.
-Θα πουλάμε ακίνητα του Σαν Ντιέγκο; -Ναι.
Γιατί λες να ήρθαμε εδώ;
Θα πάρετε προμήθειες ενός εκατομμυρίου, αν θέλετε.
-Θέλουμε. -Απλώς σας ενημερώνω.
Εννοείται πως θέλω.
Ενάμισι, αν εκπροσωπούμε και τις δύο πλευρές.
ΠΩΛΕΙΤΑΙ ΣΤΟ ΟΡΑΝΤΖ ΚΑΟΥΝΤΙ
ΜΠΡΑΝΤΙ
-Γεια, τι κάνεις; -Γεια.
Καλώς ήρθες.
Χαίρω πολύ.
Διάλεξα αυτό το ακίνητο γιατί ένας πελάτης μου ψάχνει σπίτι εδώ.
Είναι παίκτης των Chargers και κάνει προπονήσεις στο Όραντζ Κάουντι.
Να τος.
-Γεια, Μπράντι. -Πώς είσαι;
Γεια. Χάρηκα. Καλώς ήρθες.
Θα σας μιλήσω για το σπίτι. Είναι όμορφο από αρχιτεκτονικής άποψης.
4 Υ/Δ, 5 ΜΠΑΝΙΑ, 300 Τ.Μ.
Έχει τέσσερα υπνοδωμάτια, πέντε μπάνια.
Είναι 300 τ.μ. σε οικόπεδο 836 τ.μ.
-Δες πώς σου φαίνεται. -Ευχαρίστως.
-Ναι. Πάμε. -Τέλεια. Ευχαριστούμε.
Εντάξει, πάμε.
Ο ακάλυπτος.
-Μ' αρέσει το υγρό στοιχείο. -Ναι.
Θα ρίξω ψάρια μέσα.
Θα βρω το πιο περίεργο ψάρι
και θα το ρίξω εκεί.
Τα ψάρια επιβάλλονται.
Ο Μαρκ Γουέμπ είναι πελάτης μου και παίκτης των Chargers από το 2021.
Πολλοί αθλητές που ξέρω έχουν παλέψει σκληρά
για να πετύχουν.
Επειδή δεν είμαι από εδώ, μπορώ να ταυτιστώ.
Παρόλο που δεν είμαι αθλήτρια, η διαδρομή μας είναι παρόμοια.
Ξέρω τη ρουτίνα τους, τη βλέπω μέσω του άντρα μου,
και ελπίζω ότι αυτός θα γίνει ο τομέας μου.
Ενθουσιάζομαι με αυτό.
Νιώθω ότι είμαι η μεσίτρια αυτών των πελατών.
Η διακόσμηση θέλει ανανέωση.
Αν επενδύσεις σ' αυτό,
μπορείς να αλλάξεις πατώματα και να βγάλεις το παλιομοδίτικο γυαλί.
-Θα ανεβάσεις την αξία του. -Ωραία.
Έχεις τη σειρά ρούχων.
Μπορείς να δώσεις μια μοντέρνα χροιά σε όλα αυτά.
-Είσαι δημιουργικός. -Ναι.
Έχεις δημιουργικό μυαλό.
Έχω άφθονη δημιουργικότητα. Νιώθω άλλος άνθρωπος.
-Αλήθεια; -Ναι.
-Έτσι νιώθω. Είναι πανέμορφο σπίτι. -Τέλεια.
Μου δίνει κίνητρο.
Με πηγαίνει παραπέρα από εκεί που βρίσκομαι.
Σε νιώθω.
Έβλεπα βίντεο στο YouTube πολύ καιρό πριν
και με φανταζόμουν σε τέτοια σπίτια,
και τώρα είναι η καθημερινότητά μου.
Εδώ είσαι. Είναι φυσικό.
Πολλή δημιουργικότητα. Πολλά κορίτσια.
Όχι.
-Θεέ μου. Κι άλλο. -Δες εδώ.
Πάντα ήθελα να μιλάω σε κάποιον από δω.
Πώς πάει εκεί κάτω;
Η κύρια κρεβατοκάμαρα. Το μπάνιο τα σπάει.
Μ' αρέσει το ξύλο στο μπάνιο.
Σε τέτοια ακίνητα, η θέα είναι φοβερή.
Είναι τέλεια.
Η τιμή είναι καλή για αυτήν την περιοχή και για τέτοια θέα.
Στο Λος Άντζελες, κάτι τέτοιο θα είχε διπλάσια ή τριπλάσια τιμή.
Είσαι πολύ νέος. Εγώ στην ηλικία σου
δεν σκεφτόμουν καν τα ακίνητα ή τις επενδύσεις.
Άτομα με τις δικές μας καταβολές συνήθως δεν ξέρουν
πώς να επενδύουν σωστά τα λεφτά τους.
-Να χτίζουν τη βάση… -Από νωρίς.
Ακριβώς.
Πολλοί αθλητές βγάζουν πολλά λεφτά σε νεαρή ηλικία
και αρκετοί δεν έχουν την κατάλληλη καθοδήγηση
για να επενδύσουν τα λεφτά τους σωστά.
Θα ήθελα να παίξω αυτόν τον ρόλο.
Με το που ανέβηκα τα σκαλιά, νιώθω ηρεμία.
Ναι, και το τρελό είναι ότι λίγο πιο κάτω
είναι ο αυτοκινητόδρομος και όλα τα εστιατόρια.
Θα θες να βγεις έξω, να δεις κόσμο.
Δεν θες την ερημιά. Έχεις ιδιωτικότητα.
Και σε πέντε λεπτά είσαι με κόσμο.
-Ασυναγώνιστο σπίτι. -Δεν θέλω να σε πιέσω.
Θέλω να δεις διάφορα μέχρι να νιώσεις ότι "Εδώ είμαι".
Το σπίτι είναι σημαντική αγορά.
Μ' αρέσει. Δεν μπορώ να πω ακόμα ότι θα το κλείσω.
-Ναι. -Θα μου δείξεις κι άλλα.
-Φυσικά. -Ευχαριστώ πολύ.
-Θα τα πούμε. -Έλα σε κανέναν αγώνα.
-Μετά χαράς. -Ευχαριστώ.
ΠΡΟΣΟΧΗ ΣΤΙΣ ΠΥΡΩΜΕΝΕΣ ΣΤΑΧΤΕΣ
-Τι κάνεις; -Κάνω την προετοιμασία.
Γαμώτο!
Δες εδώ.
Γεια!
Την ανάψατε κιόλας!
Μ' αρέσει να δουλεύω στον Όμιλο Ο, μα υπάρχει διάσπαση στο γραφείο.
Ελπίζω να μαζευτούμε όλοι μαζί, να φάμε και να πιούμε
και να γίνουμε ξανά μια οικογένεια.
Τους κάλεσα όλους να μαζευτούμε γύρω από τη φωτιά
για να θερμανθούν οι σχέσεις.
Ελπίζω να μην καούμε.
Ευχαριστώ.
-Τα κορίτσια από το Νάσβιλ! -Καλώς το Τενεσί.
-Τι τρέχει; -Ωραίο.
Έλα, Όστιν.
-Τι κουβαλάς εδώ μέσα; -Τα πάντα. Λουκάνικα και τα λοιπά.
-Λουκάνικα; -Ναι.
Κότα!
Όχι!
Μυρίζει ωραία.
-Γεια! -Γεια.
Ο καπνός με ακολουθεί. Μ' αγαπάει, όπως τη φωτιά.
Αυτό θα πει "φωτιά και λάβρα".
-Λες; -Ναι.
-Άσε τις κολακείες. -Κάηκε!
Παραψήθηκε. Έγινε κάρβουνο.
-Καρβούνιασε. -Παραψήθηκε.
Να σ' το κάνω λιανά;
"Μασημένη τροφή" λέμε, βρε μπουμπούνα.
Είπε "Να σ' το κάνω λιανά;"
Λες "Να σου δώσω μασημένη τροφή;" Και τα δείχνεις.
-Είσαι το στερεοτυπικό μοντέλο. -Θεούλη μου.
Οι πράξεις και τα λόγια του δεν συμβαδίζουν.
Λαμβάνω διφορούμενα μηνύματα.
Η στάση του στο τζακούζι μού άρεσε.
Η στάση του από τότε και μετά
δεν οδηγεί πουθενά.
Φύγε!
Δεν τα μπορώ. Φοβάμαι ότι θα πέσουν πάνω μου ή θα με κουτσουλίσουν.
Το να σε κουτσουλίσει πουλί θεωρείται γούρι.
Το έχω ακούσει. Μου έχει συμβεί δύο φορές χωρίς αποτέλεσμα.
-Να παίξουμε ένα παιχνίδι; -Ποιο;
Το Μάντεψε Ποιος. Να κάνουμε άτομα από τον όμιλο.
Σον, ξεκίνα εσύ.
Λοιπόν. Ο Τζέισον και η Κρισέλ στο γραφείο…
Η Μάγια! Ναι.
-Πολύ καλό! -Ωραίο.
Ήθελες να το παίξουμε γιατί θα κερδίσεις.
-Να κάνεις σταντ απ. -Λες;
Θα έσκιζες.
Ήθελα να στρώσω το βρακί μου.
Κάνε εμένα.
Εντάξει. "Μπαμπά;"
Καλό ήταν; Ίδιο σε έκανα.
Δεν το έπιασα.
-Δεν το έπιασα. -Υπονοούμενα.
Λοιπόν. "Έχω άδεια δύο χρόνια τώρα, μα δεν έχω πουλήσει τίποτα".
-Ποιος είναι; -Ποιος είμαι;
-Ποιος; -Εγώ;
Ο Σον.
Ωραία θα 'ταν να μου 'δινε ο μπαμπάς ακίνητα,
οπότε άσ' το.
Δουλεύω σκληρά. Δεν έχεις ιδέα τι έρχεται.
-Δεν είναι του μπαμπά του. -Έβγαλα άδεια 12 χρόνια πριν.
Μην το χοντραίνετε.
Μια πλάκα έκανα. Πώς κάνετε έτσι;
Δεν θα πετάς καρφιά και θα λες ότι ήταν πλάκα.
Δεν χρειάζεται να λες
"Έχω άδεια", όταν σου τα δίνει ο μπαμπάς σου.
Δεν μου τα δίνει αυτός!
Άσ' τα αυτά.
Δεν ισχύει αυτό.
Αν ίσχυε, θα ήμουν πιο πετυχημένος.
Γιατί δεν τα βρίσκεις μόνος σου;
-Τι εννοείς; -Ναι.
Πούλησα ένα πριν από έξι μήνες.
-Σε δικό μου πελάτη. -Σε βοηθούν οι γονείς σου.
Εγώ ήρθα εδώ μόνος μου. Δεν έχω αυτήν την πολυτέλεια.
Ξέρεις ποιος άλλος ήρθε εδώ μόνος του; Όλοι.
Τον γουστάρω πολύ τον μπαμπά του. Φαντάζεσαι να ήμουν μητριά του;
Γι' αυτό η φιλία μας χάλασε τόσο γρήγορα.
Θίγεσαι με το παραμικρό
και το βρίσκω μεγάλη αγένεια.
-Κι άλλο καρφί. -Ναι.
O Σον το παρατράβηξε. Προφανώς, ζηλεύει τον Τάιλερ
και την επιτυχία του, και νομίζω ότι αναζητά
απεγνωσμένα την προσοχή.
Είναι κρίμα, γιατί ήμασταν όλοι μας φίλοι.
Αυτό μάλλον ήταν οριστικό ρήγμα στη σχέση τους.
Τουλάχιστον έχω ακίνητα. Από όπου κι αν προέρχονται.
Τότε κι ο Τζίο παίρνει ακίνητα από τη μαμά του.
-Ας μου δώσει κι εμένα μερικά. -Μαλάκα.
-Φεύγεις; -Ναι.
-Γιατί; -Γιατί περνάω υπέροχα.
Μάλλον θα φύγω κι εγώ.
Ο Σον ασχολιόταν με το μάρκετινγκ και χτίζει σχέσεις.
Ενίοτε παίρνει χρόνο το να πουλήσεις σπίτια στο Όραντζ Κάουντι,
πόσο μάλλον αλλού.
Ο Τάιλερ δεν θα έπρεπε να υποτιμά κάποιον
που προσπαθεί να ανελιχθεί.
Δεν θυμόμουν πόσο λιώνουν.
Την ήθελα την μπουκιά.
-Πάρ' τη. -Δική σου.
-Καλά. -Την ήθελα πολύ.
Ήταν ζηλευτή μπουκιά.
Συμπαθώ πολύ τους άντρες στο γραφείο.
Πάντα ήμουν πολύ δεμένη με τους ξάδερφούς μου.
-Έκανες παρέα με αγόρια; -Ναι.
-Τα κορίτσια είναι σκληρά ενίοτε. -Ενώ τα αγόρια…
Είναι μαλακά.
-Όλοι είναι σκληροί. -Είναι σκληροί.
Δεν ξέρω αν ευημερούμε. Επιβιώσαμε στον Όμιλο Όπενχαϊμ.
Εσύ έχεις ακίνητο 28 εκατ. δολαρίων.
-Δεν λέει κάτι αυτό, μέχρι να το πουλήσω. -Μια μικρή νίκη.
Πρέπει να μιλήσεις με τον Τζίο.
Πιστεύει ότι πρέπει να το έχετε μαζί.
Τι πράγμα; Τι σχέση έχει ο Τζίο με το ακίνητο;
-Έδωσε κάποιες πληροφορίες… -Τζίο!
Όχι τώρα.
Όχι τώρα, όμως.
-Θεέ μου. Πόσες… -Δεν ξέρω.
Θέλεις να κάτσεις για λίγο;
Εντάξει.
Άκουσα πολλά πράγματα
και παρατήρησα ότι φερόσουν περίεργα στην επίδειξή μου.
Δυσκολεύομαι να κάνω αυτήν την κουβέντα μαζί σου, Κέιλα,
γιατί
σε σέβομαι πάρα πολύ.
Όμως, πρέπει να σε ρωτήσω ευθέως.
Είχα εγώ κάποια σχέση με το ότι ανέλαβες το ακίνητο στην Μπέισαϊντ;
-Τι λες; -Γιατί με πήραν τηλέφωνο.
Ποιοι;
Η διεύθυνση του γραφείου.
Εντάξει.
Με πήραν πολλές φορές και με ρώτησαν
ποια είναι η στρατηγική μου για να παίρνω ακίνητα που δεν κατάφερε να πουλήσει
ο συγκεκριμένος μεσίτης που είχε αναλάβει το ακίνητο στην Μπέισαϊντ πριν από σένα.
Τους ανέπτυξα τη στρατηγική μου μέσω του τηλεφώνου.
Άνοιξα όλα μου τα χαρτιά.
Το έκανα καλή τη πίστει, γιατί πίστευα πως όταν έρθει η ώρα
και αν παίρναμε το ακίνητο,
θα μου δινόταν η ευκαιρία να συμμετέχω σε αυτό.
Και νιώθω πως…
Αυτή είναι η λογική στο γραφείο όταν δίνετε συμβουλές
και βοηθάτε άλλους επειδή είμαστε ομάδα;
Επειδή έδωσες συμβουλές στο τηλέφωνο νομίζεις ότι σου αναλογεί μερίδιο…
Δεν ήταν συμβουλή.
-Ήταν συγκεκριμένη στρατηγική. -Μα δεν είχε σχέση μ' εμένα, Τζίο.
Γιατί δεν το ξέρω αυτό;
Δεν έχεις ιδέα πόσο σκληρά δούλεψα για να αναλάβω αυτό το ακίνητο.
Εντάξει. Τότε, δεν θέλω οι μεσίτες της δικής σου ομάδας,
γιατί είναι στη δική σου ομάδα,
να με ρωτάνε για τα μυστικά των αντιπάλων μου.
Αυτό ήταν πέραν του δικού μου ελέγχου.
-Δεν ήξερα ότι σε πήραν. -Έχεις έλεγχο του πελάτη σου.
-Είναι πελάτης σου, γαμώτο. Σωστά; -Καταρχάς, καλά θα κάνεις να ηρεμήσεις.
Μη μου μιλάς εμένα έτσι! Κατάλαβες;
Το παίζεις ότι σου χρωστάμε κιόλας.
-Μου χρωστάτε για τα μυστικά μου. -Χαλάρωσε.
-Σας τα έδωσα απλόχερα. -Είσαι απίστευτος.
-Καλά. Εντάξει. -Είσαι απίστευτος.
Με απογοήτευσες, Κέιλα.
-Σε απογοήτευσα. -Ναι.
Λες μαλακίες. Είσαι δήθεν.
-Λέω μαλακίες, παιδιά. -Πόσο δήθεν.
Ναι.
-Είσαι καλά; -Παραπάνω από καλά.
Θύμωσε επειδή δεν πήρε ακίνητο 28 εκατομμυρίων.
Το πήρα εγώ με σκληρή δουλειά.
Και θέλει να με εξοντώσει.
Θέλω να ταΐσω το παιδί μου και να πάρω σπίτι.
Κάνω απλώς τη δουλειά μου.
Είμαστε εντάξει;
Αν θύμωσες τόσο, βρες ένα δικό σου ακίνητο 28 εκατομμυρίων.
Και άσε με ήσυχη.
Δεν θέλω να έχω καμία σχέση με αυτό το ακίνητο.
Η φωτιά σου μας τσουρούφλισε.
Θα σκάσει η φούσκα μου. Θα κατουρήσω στην καρέκλα.
-Είναι κλασικό κόλπο στα πάρτι. -Κάν' το.
Σταμάτα!
Γαργάλησες τον κώλο μου, βρε φρικιό.
Είναι ιδέα μου ή το κλίμα μεταξύ μας είναι περίεργο;
-Έστρωσε λίγο τις τελευταίες μέρες. -Ξέρεις τι;
-Έστρωσε λίγο… -Μα προέρχεται από σένα.
-Όχι. -Γίνεσαι σπαστικός.
Έστρωσε γιατί κάνω ό,τι καλύτερο μπορώ
και προσπαθώ να σου δείξω ότι είμαι εδώ.
-"Εδώ είμαι. Πώς είσαι;" -Να είσαι φυσιολογικός.
-Άκου. -Το θέμα είναι το εξής.
Καλύτερα τώρα;
Μίλησες πολύ στο τζακούζι.
-Δεκτό. -Άσε με να μιλήσω.
Μετά από όσα έγιναν στο τζακούζι,
με αναστάτωσες και έκανες τις άμυνές μου να πέσουν.
Μετά εξαφανίστηκες για έναν μήνα.
Δεν εξαφανίστηκα. Ταξίδεψα.
Ουσιαστικά, εξαφανίστηκες.
Ταξίδεψα.
Χάθηκες. Πήγες σε άλλη ήπειρο.
-Δεν χάθηκα. -Χάθηκες.
Είχα οργανώσει το ταξίδι πριν από όλα αυτά.
Με αυτά που είπες στο τζακούζι,
έδειξες ευαλωτότητα και εκφράστηκες ανοιχτά…
-Την επόμενη μέρα… -Σίγουρα.
Ήταν ξαφνικό. Ήθελα να μιλήσουμε.
Προσπάθησα να σε πάρω στο FaceTime.
Μια ζέστη, μια κρύο. Είμαι μεγάλη πια για τέτοια.
Συμφωνώ. Έχω πολύ καιρό να βιώσω μια τέτοια κατάσταση.
Το θέμα είναι ότι επειδή σε νοιάζομαι ως άνθρωπο
πέρα από το ερωτικό ενδιαφέρον,
προσπαθώ να είμαι προσεκτικός στο πώς θα κινηθώ, γιατί…
Μην το κάνεις. Αυτό είναι το σπαστικό.
-Είμαι ντόμπρο άτομο. -Ναι.
Δεν παρακάμπτω θέματα.
-Αυτό είναι… -Δεν μαζεύομαι.
-Δεν αγχώνομαι. Δεν τα κάνω αυτά. -Μα τα κάνεις.
Ναι, γιατί εσύ με κάνεις να νιώθω άβολα.
Η Χολ είναι μητέρα. Έχει παιδιά. Δουλεύουμε μαζί.
Συνεπώς, υπάρχει πίεση.
Και συνέπειες, γιατί πρωτίστως είμαστε φίλοι.
Αλλά προφανώς υπάρχει και κάτι άλλο μεταξύ μας.
Απλώς δεν ξέρουμε τι.
Τι θέλεις;
Μ' αρέσει να περνάω χρόνο μαζί σου. Φοβάμαι μη σε χάσω ως φίλη.
-Τα έχεις πει ήδη αυτά. -Άσε με να ολοκληρώσω.
Αλλά φοβάμαι πιο πολύ να μη μάθω τι είναι αυτό,
από το να σε χάσω ως φίλη.
-Πάλι με αναστατώνεις. -Δεν είναι ο σκοπός μου.
-Το κάνεις, είτε θες είτε όχι. -Σου λέω πώς νιώθω.
Είτε είναι σκόπιμο είτε όχι.
Ο Τάιλερ είναι αθεράπευτα ρομαντικός.
Θα το πιστέψω μόνο όταν οι πράξεις του συμβαδίσουν με τα λόγια του.
Μ' αρέσει το φλερτ. Μ' αρέσει η πρωτοβουλία.
Θέλω έναν δυναμικό άντρα στη ζωή μου.
Και…
απλώς ελπίζω…
ο Τάιλερ να αντεπεξέλθει.
Εσύ τι θες να υπάρχει μεταξύ μας;
Καταρχάς, συνέπεια. Αυτό θα ήταν τέλειο.
ΛΟΣ ΑΝΤΖΕΛΕΣ
ΛΕΩΦΟΡΟΣ ΣΑΝΣΕΤ
ΜΑΙΡΗ
-Γεια. -Γεια σου.
-Χαίρομαι που σε βλέπω. -Είσαι κούκλα.
Ευχαριστώ. Κι εσύ.
-Έλα να καθίσουμε. -Ναι.
-Λοιπόν, πώς πάει; -Πολύ καλά.
Η επίδειξη είχε τεράστια επιτυχία.
Θεέ μου. Νομίζω ότι ήταν η καλύτερη ανοιχτή επίδειξη.
Δεν έχω δει ποτέ τέτοια προσέλευση κόσμου.
-Είναι το πιο σημαντικό ακίνητο. -Ναι.
-Είναι πολλά τα λεφτά. -Ακριβώς.
Μεγαλώνεις μόνη ένα παιδί. Το κάθε δολάριο έχει αξία.
Θεέ μου. Μαίρη, όταν το πουλήσω, θα μπορώ να αγοράσω το πρώτο μου σπίτι.
Δουλεύεις σκληρά. Σου αξίζει.
Και προφανώς προσπάθησες πολύ και έπρεπε να…
Δεν σου χαρίστηκε τίποτα.
Μεγάλωσα κι εγώ μόνη το παιδί μου και ξέρω πόσο δύσκολο είναι.
Συνέχισε έτσι.
-Θα σου αλλάξει τη ζωή. -Ευχαριστώ.
Πώς πας κατά τα άλλα;
Λέγονται διάφορα στο γραφείο.
Δηλαδή;
Ο Τζίο λέει διάφορα για το ακίνητο στην Μπέισαϊντ
και πιστεύει…
Ακόμα προσπαθώ να το καταλάβω.
Πιστεύει ότι δικαιούται μερίδιο του ακινήτου στην Μπέισαϊντ,
γιατί τον κάλεσε η διεύθυνση
και του ζήτησε στατιστικά και πληροφορίες
επειδή συνεργαζόταν με τον μεσίτη
που είχε αναλάβει το ακίνητο πριν από μένα.
Ναι.
Οι γνώσεις του είναι πολύτιμες.
-Ναι. -Αλλά έτσι είναι τα πράγματα.
Είμαστε ομάδα.
Αν κάποιος έχει πληροφορίες που θα βοηθήσουν, θα τις μοιραστούμε.
-Ναι. -Έτσι πάει.
Αν δεν λειτουργείς έτσι, στο καλό.
Ναι, αυτό ακριβώς του έλεγα.
-"Για στάσου". -Ναι.
Και είπε ότι τους έδωσε τα μυστικά της επιτυχίας του.
-Επειδή είχε πουλήσει το… Και είπα "Όχι". -Εντάξει.
Στον Γκρεγκ προτάθηκαν κάποιοι μεσίτες.
Ο Τζίο δεν επιλέχθηκε.
Δεν τον ήθελε ο Γκρεγκ.
Δεν ξέρω τον λόγο, γιατί ο Τζίο είναι σπουδαίος μεσίτης.
Δεν το ήξερα αυτό.
Όλοι είμαστε καλοί. Ένας θα κερδίσει. Άλλοτε κερδίζεις, άλλοτε χάνεις.
ΣΑΝ ΝΤΙΕΓΚΟ
ΟΜΙΛΟΣ ΟΠΕΝΧΑΪΜ
ΕΓΚΑΙΝΙΑ ΟΜΙΛΟΥ Ο
-Πολύ καλό. -Ωραίο.
Όχι όσο το δικό μας.
-Μοιάζεις με την Κατγούμαν. -Το παίρνω ως κομπλιμέντο.
-Να η καμπάνα. -Χτύπα τη.
Άλλο ένα ποτό και ίσως το κάνω.
Καλώς τον.
Νόμιζα ότι θα φιλιόμασταν.
-Κι εγώ. -Δεν φιλιόμαστε όλοι εδώ;
Ξέρω ότι εσύ φιλάς.
Δεν έχουμε φιληθεί ποτέ.
ΣΟΝ ΣΥΖΥΓΟΣ ΤΗΣ ΜΠΡΑΝΤΙ
Είδατε την Κέιλα;
Εκεί πέρα.
Ναι.
Θα επανορθώσεις για το λάθος σου ζητώντας συγγνώμη;
ΜΕΣΙΤΕΣ ΤΟΥ ΟΜΙΛΟΥ Ο, ΣΑΝ ΝΤΙΕΓΚΟ
Πρέπει να μάθω τα ονόματα των μεσιτών του Σαν Ντιέγκο.
-Σαν πρώτη μέρα στο σχολείο. -Ναι.
Και πρέπει να μάθεις τα πάντα.
Έχω ήδη συμπάθειες.
Προσπαθώ να είμαι ευγενικός με όλους.
Νιώθω ότι το γραφείο του Σαν Ντιέγκο είναι το μικρό αδερφάκι του δικού μας.
Είναι μες στον ενθουσιασμό, και το σέβομαι αυτό.
Μα δεν μπορούν να συγκριθούν μαζί μας.
ΝΙΚΟΛ ΜΕΣΙΤΡΙΑ
Γεια.
Είμαι καινούρια.
Έχω πάει σε επίσημες εκδηλώσεις, μα αυτή είναι το κάτι άλλο.
Βλέπεις πλούτο όπου κι αν κοιτάξεις.
Δεν συνηθίζω να βάζω βλεφαρίδες, μακιγιάζ, φωτοσκιάσεις.
Δεν έχω ξαναδεί τόσο πολλά στενά φορέματα. Διαγράφονται ανατριχιαστικές λεπτομέρειες.
Είμαι αμακιγιάριστη με τα μαλλιά κότσο.
-Ο Αλ. -Άλαν! Γεια. Πώς είσαι;
Για πες για τη βραδιά στην παραλία.
Για μένα, το μόνο θετικό από εκείνη τη βραδιά
ήταν το τάπωμα του Τάιλερ στον Σον.
-Και για μένα. -Φυσικά.
Υπάρχει έχθρα μεταξύ τους.
Όταν πρωτοήρθα στο γραφείο, εγώ, ο Τάιλερ και ο Σον
τα πηγαίναμε πολύ καλά.
Την πρώτη μέρα που βγήκαμε να χτυπήσουμε πόρτες,
ο Τάιλερ έλαβε μια κλήση από τον Σον και δεν απάντησε.
Μετά έλαβε διάφορα μηνύματα. "Τι στον διάολο κάνεις;"
και "Δουλεύουμε μαζί. Δεν επιτρέπεται να μοιράζεσαι…"
Έγινε περίεργο και αμήχανο γρήγορα.
Δεν γινόταν να δουλέψουμε μαζί του.
Γιατί τσαντίστηκε τόσο;
Δεν είχες κάποιο ακίνητο αποκλειστικά με τον Τάιλερ.
Νομίζω…
Η μόνη λογική εξήγηση που βρίσκω
είναι ότι ο Σον είχε ερωτευτεί τον Τάιλερ.
Και ένιωθε ότι εγώ τραβούσα την προσοχή του.
Μόνο έτσι το εξηγώ. Δεν υπάρχει άλλη εξήγηση
γιατί να μη συνεργαστεί ο Τάιλερ μαζί μου.
-Δεν νομίζω ότι… -Η κακία φούντωνε μέσα του.
Και εξερράγη τις προάλλες.
Τι να κάνουμε; Δεν θέλω να υπάρχει περίεργο κλίμα.
Σ' αυτήν τη φάση, δεν μπορούμε να αποφύγουμε το περίεργο κλίμα.
Με όσα συνέβησαν με την Κέιλα κι εμένα…
Υπήρξε ένταση.
Θέλω μόνο να εκφράσω το γεγονός ότι νιώθω ότι με χρησιμοποίησαν.
Αν δεν βάλεις τα όριά σου,
θα σε εκμεταλλεύονται σε όλη σου την πορεία.
Μην το επιτρέψεις. Αναμφισβήτητα.
Πάμε να παρτάρουμε.
-Γεια, παιδιά. -Τι κάνεις; Χάρηκα που σε είδα.
Είσαι στο Σαν Ντιέγκο;
-Ναι. -Ωραία.
-Τζίο, να σου πω μια στιγμή; -Φυσικά.
Θα μιλήσουμε γι' αυτό μια τελευταία φορά.
-Κι εγώ θέλω να λήξει αυτό, Κέιλα. -Εντάξει.
Εξαρχής σε σεβόμουν.
Στην αρχή, δεν σε συμπαθούσαν όλοι.
Το ξέρεις ήδη.
Σε θεωρούσαν κόπανο. Σε θεωρούσαν ξιπασμένο.
Από την πρώτη μέρα, πάντα σε θαύμαζα.
Δεν υπολόγιζα τι έλεγαν οι άλλοι
και έλεγα "Ο Τζίο είναι καλός". Εντάξει;
Έτσι, όταν άκουσα ότι λέγονται αυτά,
πληγώθηκα.
Στην τελική, το μόνο που ήθελα ήταν διαφάνεια.
Θα έκανα τα πάντα για να σε βοηθήσω.
Είμαι υπέρ του να αλληλοβοηθιόμαστε,
αλλά το να με χρησιμοποιούν δεν είναι εντάξει.
Λοιπόν, ο πελάτης μου είχε τρεις επιλογές μέσα από το γραφείο.
Εσένα, τον Πολ κι εμένα.
Και ο Γκρεγκ επέλεξε εμένα. Αυτό ήταν όλο.
Πρώτη φορά το ακούω αυτό.
-Σου λέει κάτι; -Δεν μου λέει τίποτα απολύτως.
Έχει μάθει να γίνεται πάντα το δικό του
και δεν μπορεί να δεχτεί ότι εγώ το κέρδισα αυτό το ακίνητο.
Το μόνο που μου λέει είναι ότι έγιναν σκοτεινές ενέργειες.
Και ότι το ακίνητο είναι δικό σου 100%.
Το χειρότερο είναι ότι αμφισβητεί τον χαρακτήρα μου
και πιστεύει ότι θα έκανα κάτι σκοτεινό.
Δεν κάνω τέτοια. Δεν έπρεπε να το πει.
Πούλα το, αλλά δεν θέλω να αναμειχθώ καθόλου
ούτε να επικαλεστείτε το όνομά μου από δω και στο εξής.
Εντάξει.
ΟΜΙΛΟΣ ΟΠΕΝΧΑΪΜ
Ο Τζέισον έκλεισε τραπέζι στο LAVO.
Πάμε!
Χρειάζομαι ένα ποτό. Πάμε.
Λόρεν!
Στο βανάκι!
Μετά από σένα.
Κάντε πέρα να διαβώ.
Το φόρεμα ανοίγει δρόμους.
ΓΚΑΣΛΑΜΠ ΚΟΥΟΡΤΕΡ
Σαν Ντιέγκο!
Φτάσαμε!
Σφηνάκια!
-Σε τι να πιούμε; -Στους φίλους που γίνονται οικογένεια.
Ας πιούμε σ' αυτό. Μ' άρεσε. Είσαι και η πρώτη.
Πόλι, να σε κλέψω για λίγο; Θέλω να γνωρίσεις κάποιον.
Από δω η Πόλι. Είναι καλή μεσίτρια.
Γεια!
Ο φίλος μου ο Κίλαν. Παίκτης των Chargers,
δηλαδή αμερικανικού ποδοσφαίρου. Με χέρια, όχι με πόδια.
Ψάχνει για ακίνητο στο Όραντζ Κάουντι.
-Ίσως μπορείς να τον βοηθήσεις. -Μπορώ!
-Φυσικά. -Είσαι σε καλά χέρια, φίλε. Τα λέμε.
Γιατί θες να αγοράσεις σπίτι; Ως επένδυση; Για διακοπές;
Τι έχεις στον νου σου;
Τώρα κοιτάζω για το δικό μου σπίτι.
-Και τι αναζητάς; -Να έχει εργένικο στιλ.
Να είναι κοντά στη θάλασσα. Να 'ναι παραλιακό.
-Υπέροχα. -Κατάλαβες;
Απογοητεύτηκα που σύστησε την Πόλι στον Κίλαν.
Είναι ο τομέας μου. Δουλεύω με τον Μαρκ.
Αλλά ας είμαστε ειλικρινείς.
Η Πόλι δεν ξεχωρίζει το μπέιζμπολ από το μπάσκετ.
Αυτό μάλλον κάνει τη διαφορά όταν δείχνεις σπίτια σε πελάτες.
Άρα κυμαινόμαστε γύρω στα 10 με 15. Εκεί γύρω.
-Τέλεια. Ναι. -Ωραία;
Είμαστε έτοιμοι. Με το αριστερό.
Το ίδιο. Έτσι μπράβο.
-Μας πήρε λίγη ώρα. -Ζοριστήκαμε λίγο.
Την επόμενη φορά θα πάει καλύτερα.
Πάρτι και χορός Να με κι εγώ
Τι; Τι σκέφτεσαι;
-Τι; -Γύρνα από εκεί.
Θεέ μου.
Δεν κρίνω.
Έτσι;
Είδες;
Κοκκίνισα.
-Τι κάνετε, παιδιά; -Καλά. Εσύ;
Καλά. Θα μπορούσα… Μπορώ να σου μιλήσω για λίγο;
-Ναι. -Ωραία. Έλα.
Είσαι σίγουρος; Μπορείς να πεις όχι.
-Δεν έχω πρόβλημα. -Άσε το ποτό σου εδώ.
Εντάξει.
Ήθελα να μιλήσουμε για τις προάλλες.
Με το που είπα "μπαμπά", σκέφτηκα "Αυτό βγήκε πολύ λάθος".
Αν ήξερα ότι άγγιζα ευαίσθητη χορδή…
Το θέμα ήταν ότι το έχεις ξαναπεί κάμποσες φορές στο παρελθόν.
Δεν ήθελα να εξελιχθεί έτσι, αλλά θέλω να πω και κάτι ακόμα.
Δεν ξέρω τι συνέβη μεταξύ μας.
Είχαμε μια καλή συνεργασία και χτίζαμε μια φιλία,
και εντελώς ξαφνικά έκανες σαν να μην υπήρχα.
Νιώθω ότι πετάς τους ανθρώπους στα σκουπίδια.
Καταρχάς, δεν ξέκοψα έτσι απλά.
Υπήρχε σύμπνοια μεταξύ μας, μα στην πορεία
είδα στοιχεία χαρακτήρα που δεν μου άρεσαν.
Μου πετάς περίεργες μπηχτές και δεν μ' αρέσει αυτό.
Εγώ δεν λέω σε κάποιον
"Είμαστε καλοί φίλοι. Περνάμε καλά"
και με την πρώτη παρεξήγηση που προκύψει
φεύγω και κάνω σαν να μην ήμασταν ποτέ φίλοι.
Βασικά, εσύ απορρίπτεις όσους σου μιλάνε
και σου λένε τα πράγματα όπως είναι.
Να επέμβεις. Λέει μαλακίες.
Υπερασπίζεται την τιμή του. Δεν θέλω να τον διακόψω.
Προφανώς, υπάρχουν άλυτα θέματα.
-Υπάρχουν θαμμένα πράγματα. -Ναι.
Θα συνεργαζόμουν μαζί σου,
γιατί νόμιζα ότι είχες προσόντα, μα δεν ήταν έτσι.
Δεν είσαι μεσίτης. Δεν έχεις κλείσει ούτε μία συμφωνία.
Όταν μου επιτίθεσαι, θα απαντάω. Έτσι πάει.
Τάιλερ…
Μιλάω ειλικρινά και σοβαρά.
Είμαι οχτώ χρόνια στον κλάδο, με εμπειρία στο μάρκετινγκ.
Ασχολείσαι με το μάρκετινγκ οχτώ χρόνια.
Εγώ είμαι μεσίτης 12 χρόνια.
Θέλω να συνεργάζομαι μόνο με μεσίτες.
Μπορούμε να συνυπάρχουμε, χωρίς να είμαστε φίλοι.
Δεν είσαι ειλικρινής.
Σου φέρθηκα σαν καλός φίλος.
Απαξιώνεις την πείρα μου.
-Όχι. -Δουλεύω σκληρά.
Αν δουλεύεις σκληρά, πούλα και κανένα ακίνητο.
Τάιλερ.
-Είσαι καλά; -Τι;
Είσαι καλά;
Προσπαθώ να κάνω μια συζήτηση, και πάντα καταλήγουμε έτσι.
-Δεν πειράζει. -Δεν πειράζει.
-Καληνύχτα, παιδιά. -Επίσης.
-Ευχαριστώ για τον χρόνο σου. -Κι εγώ. Καληνύχτα.
-Στο καλό. -Είναι ψυχοπαθής.
Δεν θέλω να είμαι φίλος του.
Τόσο απλό.
Ο Σον θα με κυνηγήσει
και δεν θέλω, γιατί δεν θα πάει καλά αυτό.
Υποτιτλισμός: Μαρία Κούτσιανου